Es convoca una nova edició de Sant Blai Espai d'Art
11 de maig de 2021

Carcaixent

Amb la finalitat de fer de la Urbanització Sant Blai un espai d'art respectuós amb la natura i per donar a conèixer l'obra d'artistes i creadors, la urbanització Sant Blai de Carcaixent torna a convocar una nova edició de SANT BLAI, ESPAI D'ART, Mostra d'Intervencions Efímeres, que consistirà en instal·lacions creatives en llocs concrets dels espais públics i zones comunes a l'aire lliure de la urbanització. Poden acollir-se a aquestes bases tots els creadors (persones o col·lectius) dels diferents àmbits de l'art.

Els espais indicats per a les intervencions se senyalitzaran al mapa de la urbanització que pot consultar-se en les seues oficines. La setmana del 19 de juliol 2021 es coneixeran les propostes i projectes escollits d'entre els finalistes. La selecció del jurat es comunicarà a les persones participants i es farà pública al tauler d'anuncis de la USB i en el llibre de festes. La instal·lació dels projecte es durà a terme a partir d'aquesta data fins el 28 de juliol 2021.